Α.Ο.Κ. Βέροιας

Ο Αθλητικός Όμιλος Καλαθοσφαίρισης Βέροιας είναι ελληνικό αθλητικό σωματείο που δραστηριοποείται στην πόλη της Βέροιας στην Ημαθία. Χρησιμοποιεί ως έδρα το Κλειστό Γυμναστήριο «Δημήτριος Βικέλας» στο Μακροχώρι και δευτερευόντως το Κλειστό Γυμναστήριο Εληάς «Αρίσταρχος Γεωργιάδης». Επίσημο έτος ίδρυσής του είναι το 1998 και στο έμβλημά του απεικονίζεται ένας λύκος. Ο σύλλογος διατηρεί τμήματα καλαθοσφαίρισης για αθλητές και αθλήτριες όλων των ηλικιακών ομάδων, που αγωνίζονται με χρώματα το μπλε, το κόκκινο και το λευκό.

 Τμήμα καλαθοσφαίρισης ανδρών 

 Ιστορική αναδρομή 
Το ανδρικό τμήμα καλαθοσφαίρισης του συλλόγου έχει κατακτήσει μία φορά το Πρωτάθλημα της κορυφαίας κατηγορίας της Ε.ΚΑ.Σ.ΚΕ.Μ., εκείνο της περιόδου 2003-04.«Ένωση Καλαθοσφαιρικών Σωματείων Κεντρικής Μακεδονίας» , πληροφορίες στον επίσημο ιστότοπο της Ε.Ο.Κ. Η χρονιά αυτή ήταν και η επιτυχέστερη στη μέχρι σήμερα ιστορία της ομάδας και ήταν το επιστέγασμα μιας επιτυχημένης πενταετίας: το 2000 ανήλθε από τη Γ' Κατηγορία στη Β' Κατηγορία και το 2001 από τη Β' Κατηγορία στην Α' Κατηγορία.«Ιστορία» , πληροφορίες στον επίσημο ιστότοπο του συλλόγου.

Κατά την αγωνιστική περίοδο 2004-05 ο σύλλογος συμμετείχε στο Πρωτάθλημα της Γ' Εθνικής Κατηγορίας, καταλαμβάνοντας τη 14η και τελευταία θέση στην τελική βαθμολογική κατάταξη του Ομίλου Βορρά με μόλις μία νίκη.«Βαθμολογίες Πρωταθλημάτων» , πληροφορίες στον επίσημο ιστότοπο της Ε.Ο.Κ.

Την αγωνιστική περίοδο 2012-13 η ανδρική ομάδα έλαβε μέρος στο Πρωτάθλημα της Β' Κατηγορίας που διοργανώνει η Ε.ΚΑ.Σ.ΚΕ.Μ., ολοκληρώνοντας τις αγωνιστικές του υποχρεώσεις στην 3η θέση του βαθμολογικού πίνακα.«Β' Κατηγορία Ανδρών Τελική Φάση 2012-13», πληροφορίες στον επίσημο ιστότοπο της Ε.ΚΑ.Σ.ΚΕ.Μ.

 Τμήμα καλαθοσφαίρισης γυναικών 
 Ιστορική αναδρομή 
Το γυναικείο τμήμα καλαθοσφαίρισης του συλλόγου έχει κατακτήσει τρεις φορές το Πρωτάθλημα Γυναικών της Ε.ΚΑ.Σ.ΚΕ.Μ., εκείνα των ετών 2007, 2008 και 2011.

Κατά την αγωνιστική περίοδο 2008-09 ο σύλλογος συμμετείχε στο Πρωτάθλημα της Α2 Εθνικής Κατηγορίας, καταλαμβάνοντας τη 13η και προτελευταία θέση στην τελική βαθμολογική κατάταξη του Ομίλου Βορρά (3 νίκες και 23 ήττες). Στο θεσμό του Κυπέλλου Ελλάδος αποκλείστηκε στην Α' Φάση έχοντας ηττηθεί από τον Άρη Θεσσαλονίκης με σκορ 49-86.«Τα αποτελέσματα στο Κύπελλο Γυναικών» , άρθρο στον ιστότοπο Sport24.gr, 21 Σεπτεμβρίου 2008.

Έχοντας επιστρέψει στο τοπικό του πρωτάθλημα για την περίοδο 2009-10, ο σύλλογος ολοκλήρωσε τις αγωνιστικές του υποχρεώσεις στη 2η θέση της βαθμολογίας.«Α' Κατηγορία Γυναικών 2009-10», πληροφορίες στον επίσημο ιστότοπο της Ε.ΚΑ.Σ.ΚΕ.Μ. Η κατάκτηση της κορυφής του βαθμολογικού πίνακα τη χρονιά 2010-11 (11 νίκες και 1 ήττα) δεν είχε σαν επακόλουθο την άνοδο στην Α2 Εθνική, καθώς η ομάδα δεν πέρασε επιτυχώς από το Ειδικό Πρωτάθλημα Ανόδου.«Ειδικό Πρωτάθλημα Ανόδου Α2 Βορρά: Ανέβηκε και ο ΠΑΟΚ Δυτικής Μακεδονίας!», άρθρο στον ιστότοπο WePlayBall.gr, 23 Ιουνίου 2011.

Την επόμενη περίοδο, 2011-12, η ομάδα της Βέροιας τερμάτισε στην 4η θέση της βαθμολογίας, σε σύνολο 5 ομάδων.«Α' Κατηγορία Γυναικών 2011-12», πληροφορίες στον επίσημο ιστότοπο της Ε.ΚΑ.Σ.ΚΕ.Μ. Τη χρονιά 2012-13, επρόκειτο να λάβει μέρος στο τοπικό γυναικείο πρωτάθλημα, εντούτοις δε συμμετείχε σε κανέναν αγώνα και μηδενίστηκε.«Α' Κατηγορία Γυναικών 2012-13» , πληροφορίες στον επίσημο ιστότοπο της Ε.ΚΑ.Σ.ΚΕ.Μ.

 Έμβλημα 
Στο έμβλημα του σωματείου, το οποίο μεταβάλλεται με το πέρασμα του χρόνου, απεικονίζεται ένας λύκος.

 Παραπομπές 

 Εξωτερικοί σύνδεσμοι 

 Α.Ο.Κ. Βέροιας, επίσημος ιστότοπος.


*
Κατηγορία:Αθλητικοί σύλλογοι Ημαθίας
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.ΚΑ.Σ.ΚΕ.Μ.
Κατηγορία:Ιδρύσεις αθλητικών συλλόγων το 1998
Κατηγορία:Ιδρύσεις ομάδων καλαθοσφαίρισης το 1998